Alytaus tekstilė

„Alytaus tekstilė“ – buvusi didžiausia tekstilės įmonė Lietuvoje ir didžiausia įmonė Alytuje, Šiauriniame pramonės rajone. Įkurta 1969 m., bankrutavo 2007 metais.Alytaus tekstilei – bankrotas

 Istorija 

Medvilnės kombinatas Alytuje buvo įkurtas 1969 m. Kombinate vyko visas medvilninių gaminių gamybos ciklas. Į įmonę atveždavo medvilnės pluoštą, čia jį verpdavo, ausdavo, margindavo, taurindavo ir siūdavo. Iš įmonės išvažiuodavo gatavi gaminiai. Daugiausia – patalynė. 1980 m. pradžioje Alytaus medvilnės kombinate dirbo apie 6 tūkst. darbuotojų.Alytus: pramonės miestas be pramonės 

1980 m. atidaryti anksčiau kombinatui priklausę kultūros rūmai – dabar Alytaus miesto savivaldybės kultūros ir komunikacijos centras. 1989 m. birželio 10 d. Lietuvos komunistų partijos 60-mečio medvilnės kombinato pavadinimas pakeistas į „Alytaus medvilnės kombinatas“, tai buvo padaryta kolektyvo sprendimu. 1993 m., po reorganizacijos, Alytaus medvilnės kombinatas pervadintas į akcinę bendrovę „Alytaus tekstilė”.

Dėl globalizacijos (išausti 1 toną medvilnės Alytuje kainavo 106, Kinijoje – 40 eurų) gamyba iš Alytaus buvo iškelta į trečiąsias šalis ir be darbo liko daugiau nei tūkstantis darbuotojų. Bendrovės pamatus galutinai pakirto 1998 m. įvykęs pardavimo sandoris su Singapūro „Tolaram Group“. Po privatizavimo dalis darbuotojų išėjo patys, dalis buvo atleisti. 2001 m. panaikinti paskutiniai (iš 200 buvusių) bendrovės įsteigti kultūros darbuotojų etatai, nuo 2002 m. dėl finansinių priežasčių nustojo veikusi rūmų kavinė. 2007 m., paskelbus „Alytaus tekstilės“ bankrotą, atleisti 1 tūkst. 89 darbuotojai.

 Šaltiniai 

 Nuorodos 
 Alytus: pramonės miestas be pramonės 
 Medvilnės kombinatas keitė pavadinimus, bankrutavo, tačiau verslas jo patalpose atsigauna 
 Alytaus tekstilei – bankrotas

Kategorija:Buvusios Lietuvos įmonės
Kategorija:Lietuvos tekstilės bendrovės
Kategorija:Alytaus įmonės